Legal Document

Category: 14

Text:
1α. ΝΟΜΟΣ 6298 της 24 Σεπτ./10 Οκτ. 1934 Περί Κοινωνικών Ασφαλίσεων. Τροποποιηθείς υπό των: α)Α.Ν. 19/19 Απρ. 1935 περί συστάσεως θέσεως νομικού συμβούλου παρά τω ΙΚΑ. β)Ν.Δ. 28/29 Μαΐου 1935 περί τροποποιήσεως του ν. 6298/1934. γ)Ν.Δ. 29/29 Ιουν. 1935 περί τροποποιήσεως διατάξεών τινων του ν. 6298/1934 προς αποκέντρωσιν της ασφαλίσεως ασθενείας. δ)Α.Ν. 694 της 4/12 Μαΐου 1937 περί αυθεντικής ερμηνείας, συμπληρώσεως και τροποποιήσεως διατάξεών τινων της ασφαλιστικής νομοθεσίας. ε)Α.Ν. 2422 της 25 Ιουν./3 Ιουλ. 1940 περί προσθήκης και συμπληρώσεως διατάξεών τινων του ν. 6298/1934. ς)Δ. 22/25 Νοεμ. 1941 περί τροποποιήσεως διατάξεών τινων του ν. 6298/1934. ζ)Α.Ν. 341 της 24/24 Μαΐου 1945 περί μέτρων αφορώντων την διοίκησιν και εποπτείαν των Οργανισμών  Κοινωνικής Ασφαλίσεως. η)Α.Ν. 580 της 29/29 Σεπτ. 1945 περί τροποποιήσεως διατάξεών τινων αφορωσών τους Οργανισμούς Κοινωνικής Ασφαλίσεως. κατηργήθη υπό του άρθρ. 60 Α.Ν. 1846/1951 πλην των άρθρ. 19 παρ. 9α, και 9β, 61, 62 και 63, άτινα παρατίθενται κατωτέρω. ……………………………………………………… Άρθρ.19.-«9α.Παρά τω Ιδρύματι συνιστάται θέσις νομικού συμβούλου, εις ην διορίζεται δια διατάγματος, προκαλουμένου υπό του υπουργού της Εθνικής Οικονομίας, μετά γνώμην του υπουργικού συμβουλίου, δικηγόρος εκ των παρ’ Αρείω Πάγω διωρισμένων. Εις τον νομικόν σύμβουλον, μη όντα υπάλληλον του Ιδρύματος, παρέχεται υπό τούτου, ως αποζημίωσις μηνιαία, ποσόν ίσον προς τον μισθόν νομικού συμβούλου του κράτους, απολύεται δε ούτος, καθ’ ον τρόπον απολύονται και οι νομικοί σύμβουλοι του κράτους». «Παρά τω Ιδρύματι των Κοινωνικών Ασφαλίσεων καθίσταται προσέτι θέσις μαθηματικού συμβούλου, εις ην διορίζεται δια διατάγματος, εκδιδομένου προτάσει του υπουργού Εθνικής Οικονομίας, μετ’ απόφασιν του υπουργικού συμβουλίου, καθηγητής του Πανεπιστημίου, έχων αποδεδειγμένην ειδίκευσιν περί τα αναλογιστικά μαθηματικά. Εις τον μαθηματικόν σύμβουλον, μη λογιζόμενον υπάλληλον του Ιδρύματος, παρέχεται υπό τούτου μηνιαία αποζημίωσις, οριζομένη δι’ αποφάσεως του υπουργού Εθν. Οικονομίας, κατόπιν γνώμης του διοικητικού συμβουλίου του Ιδρύματος». Το εντός « » εδάφ. α΄ προσετέθη δια του άρθρου μόνου του Α.Ν. της 19/19 Απρ. 1935, το δε εδ. β΄ προσετέθη δια του άρθρ. 2 του Ν.Δ. της 28/29 Μαΐου 1935.  «9αα.Παρά τω Ιδρύματι συνιστάται θέσις Δικαστικού Επιθεωρητού, εις ην διορίζεται δι’ αποφάσεως του Υπουργού Εργασίας δικηγόρος κεκτημένος υπερδεκαπενταετή άσκησιν του δικηγορικού επαγγέλματος. Ο δικαστικός επιθεωρητής, ούτινος τα καθήκοντα ορισθήσονται δι’ αποφάσεως του Υπουργού Εργασίας έχει βαθμόν Νομικού Συμβούλου του Ιδρύματος και διέπεται υπό πασών των διεπουσών αυτόν διατάξεων». Η παρ. 9αα προσετέθη δια του άρθρ. 3 Δ. 22/25 Νοεμ. 1941. (Αντί για τη σελ. 19(α) Σελ. 19(β) Τεύχος 1299-Σελ. 1 Ίδρυμα Κοινωνικών Ασφαλίσεων 15Β.Β.α.1-1α Συμβούλιον των Κοινωνικών Ασφαλίσεων Σύνθεσις Το Συμβούλιο Κοιν. Ασφαλίσεων διατηρήθηκε σε ισχύ με την Λ3/727/22-23 Σεπτ. 1992 (ΦΕΚ Β΄ 578) απ. Υπ. Προεδρίας Κυβ. και Υγ. Πρόνοιας και Κοιν. Ασφ. και Υφ. Οικον. και Υγ. Πρόν. και Κοιν. Ασφαλίσεων, Τόμ. 35, σελ. 38,157. Άρθρ.61.-«1.Παρά τω υπουργείω Εθνικής Οικονομίας συνιστάται συμβούλιον των Κοινωνικών Ασφαλίσεων προς γνωμοδότησιν επί παντός νομοσχεδίου, Δ/τος ή κανονισμού αναφερομένου εις τον θεσμόν των Κοινωνικών Ασφαλίσεων και προς εκτέλεσιν των δι’ ετέρων διατάξεων του παρόντος νόμου ανατεθειμένων αυτώ λειτουργιών. Εις το αυτό συμβούλιον ανήκουν, αφ’ ης λειτουργήση, και αι εις το καταργηθέν συμβούλιον Εποπτείας Εργατικών Ασφαλίσεων ανήκουσαι αρμοδιότητες. Η κατά την παρ. 7 του άρθρ. 4 του ν. 5376 της 6/6 Απρ. 1932 περί τροποποιήσεως των διατάξεων των διεπουσών τα ταμεία ασφαλίσεως ωρισμένων κατηγοριών εργαζομένων κλπ. αρμοδιότης του συμβουλίου Εποπτείας εργατ. ασφαλίσεων ασκείται υπό τμήματος του συμβουλίου Κοιν. Ασφαλίσεων (αποτελουμένου εκ των υπό στοιχ. α΄, γ΄, δ΄ και ανά ενός εκ των υπό στοιχ. ς΄ και ζ΄ προσώπων, περί ων η επομένη παράγραφος, οριζομένων κατ’ έτος δια κλήρου υπό του ειρημένου συμβουλίου. Το τμήμα τούτο τελεί υπό την προεδρίαν του υπ’ αυτού εκλεγομένου, ως προέδρου, μέλους αυτού και ευρίσκεται εν απαρτία παρόντων τεσσάρων τουλάχιστον μελών)». Η παραγρ. 1 αντικατεστάθη ως άνω δια του πρώτου άρθρου Ν.Δ. 28/29 Μαΐου 1935. Το ανωτέρω τμήμα κατηργήθη υπό του Ν.Δ. 1379/1973 (τόμ. 35 σελ. 36,49). 2-4.(Προβλέπουσαι περί της συνθέσεως του Συμβουλίου Κοινωνικών Ασφαλίσεων καταργήθησαν υπό του ρυθμίζοντος το θέμα σήμερον Β.Δ. 1 Ιουλ./27 Αυγ. 1953, τ. 15 σελ. 53(β). Άρθρ.62-63.(Προβλέποντα περί του διορισμού των μελών και της λειτουργίας του Συμβουλίου Κοινωνικών Ασφαλίσεων κατηργήθησαν υπό του ρυθμίζοντος το θέμα σήμερον Β.Δ. 1 Ιουλ./27 Αυγ. 1953, τ. 15 σελ. 53(β). Σελ. 20(β) Τεύχος 1299–Σελ. 2